22 may kuni Saudiya Arabistoni hududidagi shialar masjidida juma namozi vaqtida o‘zini portlatib yuborgan terrorchining shaxsi aniqlandi. Bu haqda RIA "Novosti" xabar bergan. "Tekshiruvlar davomida 22 may kuni El-Katif viloyatidagi El-Kodeyx tumanida joylashgan imom Ali nomidagi shialar masjidida o‘zini portlatib yuborgan jangarilar vakilining kimligi aniqlandi. U Solih ibn Abdul Rahmon al-Kashami ismli yosh talaba bo‘lgan", deyladi xabarda. Saudiya Arabistoni Ichki ishlar vazirligining aniqlik kiritishicha bu yigit "IShID" bilan hamkorlik qilishda gumonlanib, qidiruvda bo‘lgan.